นายไพศาล วิมลรัตน์ ผู้ว่าราชการจังหวัดน่าน พร้อมด้วย นายณรงค์ อินโส ป้องกันและบรรเทาสาธารณภัยจังหวัดน่าน นำเจ้าหน้าที่ ปภ.สาขา อาสาสมัครกู้ชีพกู้ภัย มิสเตอร์เตือนภัย ตลอดจนเจ้าหน้าที่องค์กรปกครองส่วนท้องถิ่น ลงพื้นที่ตรวจสถานการณ์ปริมาณน้ำฝน-น้ำท่า ที่ไหลมาจากอำเภอตอนเหนือของจังหวัดน่าน ที่สถานีวัดระดับน้ำแม่น้ำน่าน บริเวณสถานี N64 บ้านผาขวาง และบ้านผาตอ อำเภอท่าวังผา ตรวจสอบปริมาณน้ำลำน้ำสาขาต่างๆ ของแม่น้ำน่าน เพื่อเป็นการเตรียมรับสถานการณ์ โดยเฉพาะน้ำป่าไหลหลากดินโคลนถล่ม และได้แจ้งยังอำเภอ ท้องถิ่น ที่เป็นที่พื้นที่เสี่ยงภัย และพื้นที่น้ำท่วมซ้ำซาก หากมีเหตุให้รีบรายงานและประสานกับ อบต. เพื่อรายงานไปยังอำเภอ จังหวัด ตามลำดับ เพื่อแจ้งเตือนประชาชน หากมีน้ำขึ้นให้เตรียมเคลื่อนย้ายไปยังที่ปลอดภัย ตามแผนที่ที่ได้กำหนดไว้